PREKIŲ VIEŠOJO PIRKIMO-PARDAVIMO SUTARTIS

2025 m. balandžio mėn. 7 d. Nr. S8-11

**SPECIALIOSIOS SĄLYGOS**

Utenos rajono savivaldybės administracija, įstaigos kodas 188710442, kurios registruota buveinė yra Utenio a. 4, 28503, Utena duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Pauliaus Čyvo, veikiančio pagal administracijos nuostatus, toliau vadinama „**Pirkėju“**, ir UAB „Ežerėlio vaivorykštė“, įmonės kodas 110759541, atstovaujama įmonės direktoriaus Timur Baliasnyj, veikiančio pagal įmonės įstatus, toliau vadinama – „**Tiekėjas“,** toliau kartu šioje Sutartyje vadinami „Šalimis“, o kiekvienas atskirai – „Šalimi“, sudarė šią Prekių viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. SUTARTIES DALYKAS IR OBJEKTAS, PREKIŲ UŽSAKYMO TVARKA
	1. Sutarties pavadinimas – „Vaikų žaidimo aikštelė prie Utenos tvenkinio (su įrengimu)“.

1.2. Sutarties dalykas – Tiekėjas pristato ir įrengia lieptą su deniu ir dirbtine danga adresu: Aušros g. 35A, Utena. Pagal sutartyje numatytas sąlygas ir terminus (toliau – Prekės o Pirkėjas sumoka už pristatytas Prekes Sutartyje numatytomis sąlygomis ir terminais.

1.3. Prekėms suteikiama 2 metų garantija. Garantinis terminas skaičiuojamas nuo Prekių perdavimo-priėmimo akto pasirašymo dienos.

1.4. Kiti Prekės techniniai parametrai, aprašymas pateikiami Sutarties priede Nr. 1 „Techninė specifikacija“, „Vaikų žaidimo aikštelė prie Utenos tvenkinio (su įrengimu)“.

**2. SUTARTIES GALIOJIMAS IR TERMINAI**

2.1 Sutartis sudaroma 3 mėnesių laikotarpiui, skaičiuojant nuo jos įsigaliojimo dienos.

2.2. Ši Sutartis įsigalioja nuo Šalių pasirašymo ir užregistravimo Pirkėjo dokumentų valdymo sistemoje dienos

2.3. Prekės pristatomos ir įrengiamos per 2 (du) mėnesius nuo Sutarties įsigaliojimo dienos.

2.4. Prekių pristatymo ir Sutarties galiojimo terminas gali būti pratęstas Pirkėjo ir Tiekėjo rašytiniu susitarimu ne ilgesniam kaip 30 dienų laikotarpiui, jeigu po Sutarties įsigaliojimo: 1) pasikeičia teisinis reglamentavimas ir tai įtakoja Tiekėjo prekių pristatymo/tiekimo terminą ir/arba 2) esant išskirtinai nepalankioms gamtinėms sąlygoms ir/arba 3) atsiranda uždelsimas, kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini Pirkėjui arba Pirkėjo personalui, arba tretiesiems asmenims ir/arba 4) pakeitimo būtinybė atsirado dėl kitų aplinkybių, kurių kiekviena Sutarties Šalis, būdama protinga ir apdairi negalėjo numatyti. Pratęsiant Prekių pristatymo/tiekimo terminą, atitinkamai tokiam pačiam laikotarpiui pratęsiamas ir Sutarties galiojimo terminas.

**3. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

3.1. Pradinės sutarties vertė – 4540,00 Eur (keturi tūkstančiai penki šimtai keturiasdešimt eurų, 00 ct) be PVM.

3.2. Sutarties kaina be PVM – 4540,00 Eur (keturi tūkstančiai penki šimtai keturiasdešimt eurų, 00 ct), PVM sudaro – 953,40 Eur (devyni šimtai penkiasdešimt trys eurai, 40 ct), Sutarties kaina su PVM - 5493,40 Eur (penki tūkstančiai keturi šimtai devyniasdešimt trys eurai, 40 ct). Į kainą yra įtrauktos visos Pardavėjo išlaidos, susijusios su Prekių pristatymu ir visi galiojantys mokesčiai.

3.3. Sutarčiai taikoma fiksuotos kainos kainodara. Už Prekes įsipareigoja sumokėti Prekių gavėjas (mokėtojas) – Utenos miesto seniūnija, kodas 188705267, adresas: Utenio a. 4, Utena, a. s. Nr. LT68 4010 0510 0560 3056, Luminor Bank AS Lietuvos skyrius.

3.4. Sutarties kaina Sutarties galiojimo laikotarpiu bus peržiūrima Sutarties specialiųjų sąlygų 3.4.1 papunktyje nustatytu atveju:

3.4.1. kai Lietuvos Respublikos teisės aktais pakeičiamas Sutartyje nurodytoms Prekėms taikomas PVM tarifas. Sutarties kainos pokyčio dydis yra proporcingas PVM tarifo pokyčio dydžiui. Už Prekes, pristatytas/įsigytas po naujo PVM tarifo įsigaliojimo, atsiskaitoma taikant sąskaitos faktūros ar kito atsiskaitymo dokumento išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas pasiūlymą ir tokiu atveju Sutarties kaina su PVM nebus keičiama.

3.5. Prekių gavėjas už pristatytas tinkamos kokybės Prekes Tiekėjui atsiskaito vieną kartą mokėjimo pavedimu į Tiekėjo nurodytą banko sąskaitą:

Sąskaitos Nr. LT604010042500021818;

Luminor Bank AS Lietuvos skyrius;

Banko kodas 40100.

**4. SUBTIEKIMAS**

4.1. Tiekėjas Prekėms tiekti savo sąskaita ir rizika gali pasitelkti trečiuosius asmenis (subtiekėjus).

4.2. Tiekėjas Sutarčiai vykdyti pasitelkia šiuos subtiekėjus: nepasitelkiama.

**5. SUSIRAŠINĖJIMAS**

5.1. Pirkėjo asmuo, atsakingas už Sutarties vykdymą –

5.2. Tiekėjo asmuo, atsakingas už Sutarties vykdymą -

5.3. Tiekėjo asmuo, atsakingas už elektroninės PVM sąskaitos faktūros arba kito atsiskaitymo dokumento pateikimą -

**6. KITOS NUOSTATOS**

6.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

6.2. Nei viena iš Šalių neturi teisės perduoti savo teisių ar įsipareigojimų trečiajam asmeniui be raštiško kitos Šalies sutikimo.

6.3. Šalys viena kitai patvirtinta, kad vykdydamos Sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

6.4. Šalių tarpusavio santykius, neaptartus šioje Sutartyje, reguliuoja Lietuvos Respublikos viešųjų pirkimų įstatymo ir Lietuvos Respublikos civilinio kodekso normos.

6.5. Šalys apie įsipareigojimų nevykdymą ar netinkamą vykdymą privalo viena kitai pranešti raštu, nurodydamos, kokie sutartiniai įsipareigojimai yra nevykdomi arba netinkamai vykdomi ir pareikalauti jų tinkamo vykdymo.

6.6. Sutarties Šalys sutarė, kad Sutarties pakeitimai gali būti atliekami Sutarties bendrųjų sąlygų 17 punkte nustatyta tvarka.

6.7. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu. Jeigu Sutartis bus pasirašoma fiziniu parašu, tuomet sudaroma 2 (dviem) egzemplioriais, turinčiais vienodą teisinę galią, po vieną kiekvienai Šaliai.

6.8. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią tikslus bei valią ir pasirašė žemiau nurodyta data.

6.9. Šalys susitaria, kad ši Šalių pasirašyta ir antspaudais patvirtinta Sutartis persiųsta elektroniniu paštu turi juridinę galią, kol Tiekėjas ir Pirkėjas persiunčia Sutarties originalą.

6.10. Šalys susitaria, kad Sutartis yra vieša.

6.11. Sutarties specialiųjų sąlygų priedai:

6.11.1. priedas Nr. 1 „Techninė specifikacija“, 2 lapai.

6.11.2. priedas Nr. 2 „Prekių perdavimo - priėmimo aktas“, 1 lapas.

**7. SUTARTIES ŠALIŲ REKVIZITAI**

**Pirkėjo vardu Tiekėjo vardu**

Utenos rajono savivaldybės administracija UAB „Ežerėlio vaivorykštė“

Utenio a. 4, 28503 Utena Kauno g. 99, Ežerėlis, Kauno r.

Įstaigos kodas: 188710442 Įmonės kodas: 110759541

Ne PVM mokėtoja PVM mokėtojo kodas: LT107595410

A. s. A. s.

Bankas Bankas

Banko kodas Banko kodas

Tel. +370 389 61 620 Tel. +370 698 28169

El. info@utena.lt El. p. info@vaivorykste.lt

Administracijos direktorius Direktorius

Paulius Čyvas Timur Baliasnyj

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**PREKIŲ VIEŠOJO PIRKIMO-PARDAVIMO SUTARTIS**

**BENDROSIOS SĄLYGOS**

**1. Pagrindinės Sutarties sąvokos**

**1.1.** **Pirkėjas** – Utenos rajono savivaldybės administracija, užsakanti ir perkanti Sutarties sąlygose nurodytas Prekes.

**1.2.** **Tiekėjas** – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, tiekianti pagal šią Sutartį Prekes.

**1.3. Prekių gavėjas** – Utenos rajono savivaldybės administracijos Utenos miesto seniūnija ir jos įgalioti asmenys, užsakantys, perkantys ir apmokantys Sutarties sąlygose nurodytas Prekes iš Tiekėjo.

**1.4.** **Darbo diena** – bet kuri savaitės diena nuo pirmadienio iki penktadienio imtinai, išskyrus tuos atvejus, kai pagal Lietuvos Respublikos teisės aktus tokia savaitės diena yra pripažįstama švenčių diena.

**1.5. Pirkėjo darbo valandos** – darbo dienomis pirmadienį–ketvirtadienį nuo 8.00 val. iki 17.00 val., penktadienį nuo 8.00 val. iki 15.45 val. Šioje Sutartyje numatytos Prekės pristatomos darbo valandomis, išskyrus tuos atvejus, kai Sutartyje numatyta kitaip.

**1.6. Prekių perdavimo-priėmimo aktas** – dokumentas, kuriame nurodoma priimamos Prekės, jų kiekis, kaina, suma, data. Šiuo dokumentu įforminamas tinkamas Prekių perdavimo-priėmimo faktas.

**1.7. Sutarties kaina –** tiekiant Prekespagal Sutartį Tiekėjo gaunama ekonominė nauda.

**1.8. Pradinės sutarties vertė –** pradinėje sutartyje nurodyta Sutarties vertė. Pradinėje sutartyje nurodant pradinės sutarties vertę, į ją neįtraukiama ta vertė, kuri gali atsirasti dėl pirkimo dokumentuose ir sutartyje numatytų pasirinkimo galimybių (sutarties termino, perkamų kiekių, apimties, objekto pakeitimų ir pan.) Pradinės sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas.

**1.9. Kainodaros taisyklės** – pirkimo dokumentuose ir Sutartyje nustatoma kaina ar Sutarties kainos apskaičiavimo taisyklės.

**2. Sutarties aiškinimas**

2.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos viso pavadinimo žodžiais, teisingu laikomas valiutos nesutrumpintas pavadinimas žodžiais.

2.3. Jeigu Sutartyje nenustatyta kitaip, Sutarties trukmė ir kiti terminai paprastai yra skaičiuojami kalendorinėmis dienomis.

**3. Tiekėjo teisės ir pareigos**

3.1. Tiekėjas įsipareigoja:

3.1.1. nuosekliai vykdyti Sutartį, nustatytu terminu pristatyti Prekes į vietą, atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekių neatitikimų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.2. pristatyti Prekes, atitinkančias Techninėje specifikacijoje nurodytą Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;

3.1.3. prisiimti Prekių žuvimo ar sugedimo riziką iki Prekių perdavimo-priėmimo akto pasirašymo momento, jeigu kitaip nenustatyta Sutarties specialiosiose sąlygose;

3.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui/Prekių gavėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

3.1.5. užtikrinti iš Pirkėjo/Prekių gavėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Prekių gavėjui paprašius raštu, grąžinti visus iš Prekių gavėjo gautus Sutarčiai vykdyti reikalingus dokumentus;

3.1.6. per 5 (penkias) darbo dienas nuo Prekių gavėjo raštu pateikto prašymo gavimo dienos pateikti išsamią Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;

3.1.7. atlyginti nuostolius Pirkėjui/Prekių gavėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekių pavadinimų ar Prekių ženklų naudojimo, išskyrus atvejus, kai toks pažeidimas atsiranda dėl Pirkėjo/Prekių gavėjo kaltės;

3.1.8. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose, užtikrinti, kad Prekės atitiktų pirkimo dokumentuose/Sutarties priede Nr.1 nustatytus aplinkos apsaugos kriterijus.

3.1.9. kad pirkimo Sutartį vykdys tik tokią teisę turintys asmenys, jeigu Tiekėjo kvalifikacija dėl teisės verstis atitinkama veikla nebuvo tikrinama arba buvo tikrinta ne visa apimtimi;

3.1.10. Sutarties vykdymo metu neturėti pašalinimo pagrindų.

3.2. Tiekėjas turi teisę gauti Prekių kainą su sąlyga, kad jis tinkamai vykdo šią Sutartį.

3.3. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

**4. Pirkėjo/Prekių gavėjo teisės ir pareigos**

4.1. Pirkėjas/Prekių gavėjas įsipareigoja:

4.1.1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;

4.1.2. priėmimo metu patikrinti perduodamas Prekes bei po patikrinimo pasirašyti Prekių gavimo dokumentus;

4.1.3. sumokėti Sutarties kainą Sutarties specialiosiose sąlygose nustatyta tvarka ir terminais;

4.1.4. suteikti informaciją ir /ar dokumentus, būtinus Sutarčiai vykdyti;

4.1.5. tikrinti, ar Tiekėjo tiekiamos Prekės atitinka aplinkos apsaugos kriterijus;

4.1.6. tinkamai vykdyti kitus įsipareigojimus, numatytus Sutartyje.

4.2. Pirkėjas/Prekių gavėjas turi šios Sutarties bei Lietuvos Respublikoje galiojančių teisės aktų numatytas teises.

**5. Sutarties kaina (kainodaros taisyklės)**

5.1. Sutarties kaina arba kainodaros taisyklės nustatytos Sutarties specialiosiose sąlygose.

5.2. Į Sutarties kainą turi būti įskaičiuota visos išlaidos ir mokesčiai, susiję su Prekių tiekimu. Tiekėjas į Sutarties kainą privalo įskaičiuoti visas su Prekių tiekimu susijusias išlaidas, įskaitant, bet neapsiribojant:

5.2.1. transportavimo išlaidas;

5.2.2. pakrovimo, iškrovimo, tikrinimo, draudimo ir kitas su Prekių tiekimu susijusias išlaidas;

5.2.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.4. pristatytų Prekių paleidimo ir/arba priežiūros išlaidas;

5.2.5. Prekių priežiūros išlaidas nuomos laikotarpiu (jeigu taikoma).

5.3. Sutartyje avansinis mokėjimas nenumatomas. Už Prekes Pirkėjas Tiekėjui sumoka per 30 (trisdešimt) dienų nuo PVM sąskaitos faktūros ar kito atsiskaitymo dokumento gavimo ir Prekių priėmimo - perdavimo akto pasirašymo dienos. PVM sąskaitoje faktūroje ar kitame atsiskaitymo dokumente turi būti nurodytas mokėtojas, Prekės pavadinimas, kiekis, Prekės kaina su PVM ir be PVM, Sutarties data, numeris.

5.4. Tiekėjas PVM sąskaitą faktūrą arba kitus atsiskaitymo dokumentus pateikia:

5.4.1. jei elektroninė PVM sąskaita faktūra ar kitas atsiskaitymo dokumentas atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Tiekėjas gali dokumentus pateikti per informacinę sistemą „SABIS“ arba per kitą Tiekėjo pasirinktą informacinę sistemą;

5.4.2. jei elektroninė PVM sąskaita faktūra ar kitas atsiskaitymo dokumentas Europos elektroninių sąskaitų faktūrų standarto neatitinka, Tiekėjas privalo dokumentus pateikti naudodamasis informacinės sistemos „SABIS“ priemonėmis;

5.4.3. Pirkėjas elektronines PVM sąskaitas faktūras ar kitus apmokėjimo dokumentus priima ir apdoroja naudodamasis informacinės sistemos „SABIS“ priemonėmis;

5.4.4. Pirkėjas gali sulaikyti apmokėjimą arba grąžinti PVM sąskaitą faktūrą ar kitą apmokėjimo dokumentą Tiekėjui, jei PVM sąskaitoje faktūroje ar kitame atsiskaitymo dokumente nurodytas neteisinga Prekių kaina, kiekis, Sutarties data ar numeris, jei sąskaitos faktūros ar kito atsiskaitymo dokumento negalima priimti ir apdoroti informacinės sistemos „SABIS“ priemonėmis (kol bus išsiaiškinta su Tiekėju).

**6. Subtiekimas**

6.1. Tiekėjas sudarius Sutartį, tačiau ne vėliau negu Sutartis pradedama vykdyti, įsipareigoja Prekių gavėjui pranešti tuo metu žinomų subtiekėjų pavadinimus, kontaktinius duomenis ir jų atstovus.

6.2. Tiekėjas įsipareigoja informuoti Prekių gavėją raštu apie subtiekėjų, apie kuriuos jau yra pranešęs Prekių gavėjui pavadinimų, kontaktinių duomenų ar jų atstovų pasikeitimus visu Sutarties vykdymo metu, taip pat apie naujus subtiekėjus, kuriuos ketina pasitelkti vėliau.

6.3. Subtiekėjų pasitelkimas nekeičia Tiekėjo atsakomybės dėl Sutarties vykdymo, todėl, bet kokiu atveju Tiekėjas privalo visiškai prisiimti atsakomybę už subtiekėjų veiklą, vykdant Sutartį:

6.3.1. Tiekėjas negali keisti subtiekėjo (-ų) visą Sutarties laikotarpį be raštiško Prekių gavėjo sutikimo suderinus su už Sutarties vykdymą atsakingu asmeniu. Keičiamas (-i) subtiekėjas (-ai) turi neturėti pašalinimo pagrindų ir turėti ne žemesnę, nei nurodyta Pirkimo dokumentuose, kvalifikaciją bei pateikti tai įrodančius dokumentus, taip pat užtikrinti sklandų darbų perdavimą ir perėmimą. Subtiekėjas (-ai) gali būti keičiamas (-i) tik šiais atvejais:

6.3.1.1. kai subtiekėjas (-ai) bankrutuoja, yra likviduojamas ar susidaro analogiška situacija;

6.3.1.2. kai subtiekėjas (-ai) dėl objektyvių priežasčių (nutrūkus teisiniams santykiams su Tiekėju, subtiekėjui susirgus, susižeidus, mirus ir pan.) nebegali vykdyti Sutartimi prisiimtų įsipareigojimų;

6.3.1.3. Tiekėjas pasiūlyme buvo nurodęs, kad pasitelks nežinomą subtiekėją;

6.3.1.4. kitos pagrįstos priežastys.

6.4. Jeigu keičiamo subtiekėjo padėtis atitinka bent vieną Lietuvos Respublikos viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja, kad Tiekėjas per Prekių gavėjo nustatytą terminą minėtą subtiekėją pakeistų kitu, reikalavimus atitinkančiu subtiekėju. Subtiekėjo keitimas raštu suderinamas su už Sutarties vykdymą atsakingu asmeniu.

6.5. Tiekėjas, raštu kreipdamasis į Prekių gavėją dėl sutikimo keisti subtiekėją, privalo nurodyti aplinkybes pagal Sutarties bendrųjų sąlygų 6.3. papunktį, subtiekėjo pavadinimą, adresą, juridinio asmens kodą (kai pasitelkiamas juridinis asmuo), jų atstovus bei ar jis atitinka pirkimo dokumentuose nustatytus reikalavimus (jeigu jie keliami).

6.6. Pirkėjas numato tiesioginio atsiskaitymo su subtiekėjais galimybę. Prekių gavėjas numato tiesioginio atsiskaitymo su subtiekėjais galimybę. Pirkėjas ne vėliau kaip per 3 darbo dienas nuo Lietuvos Respublikos viešųjų pirkimų įstatymo 88 straipsnio 4 dalyje nurodytos informacijos gavimo raštu informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Prekių gavėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, gali būti sudaroma trišalė sutartis tarp Pirkėjo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

**7. Prekių tiekimo grafikas**

7.1. Prekių tiekimo grafike turi būti numatyta tvarka, kuria Tiekėjas vykdys Sutartį, įskaitant, bet neapsiribojant, Sutarties specialiosiose sąlygose numatytu Prekių instaliavimu, išbandymu, paleidimu, personalo apmokymu ir kt., Prekių pristatymu į pristatymo vietą ir kt. duomenų ar informacijos pateikimu, kurios Pirkėjas gali pagrįstai pareikalauti.

7.2. Be Pirkėjo raštiško sutikimo negalimas joks Prekių tiekimo grafiko keitimas.

**8. Prekių tiekimo terminai ir vieta**

8.1. Prekės Pirkėjui pristatomos ir perduodamos Sutarties specialiosiose sąlygose nurodytu adresu.

8.2. Prekės yra tiekiamos Sutarties specialiosiose sąlygose nurodytais terminais.

**9. Prekių naudojimo ir priežiūros instrukcijos**

9.1. Tiekėjas kartu su Prekėmis turi pateikti Pirkėjui naudojimo ir priežiūros instrukcijas, kuriose būtų detaliai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis.

9.2. Techninėje specifikacijoje turi būti nurodyta naudojimo ir priežiūros instrukcijų kalba ir kopijų kiekis. Kol šios instrukcijos nepateikiamos Pirkėjui, laikoma, kad pateiktos ne visos Prekės.

**10. Prekių kokybė ir garantiniai įsipareigojimai**

10.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį/svorį bei daiktų kokybę nustatančių dokumentų reikalavimus.

10.2. Jei per Sutarties specialiosiose sąlygose nurodytą garantinį terminą po Prekių perdavimo Prekių gavėjui dienos išryškėja paslėptų Prekių trūkumų, kurie atsirado ne dėl to, kad Prekių gavėjas pažeidė Prekių naudojimo ir /ar daiktų saugojimo taisykles, Pirkėjas per 5 (penkias) darbo dienas turi pranešti apie tokius neatitikimus Tiekėjui, nurodydamas protingą terminą, per kurį Tiekėjas turi pašalinti defektą ar gedimą. Gavęs pranešimą Tiekėjas per pranešime nurodytą terminą privalo pakeisti Prekes tinkamos kokybės Prekėmis, pašalinti trūkumus ar gedimą. Jeigu per pranešime nurodytą terminą Tiekėjas nepašalina trūkumų ar gedimo, Tiekėjas turi atlyginti Prekių gavėjo turėtas išlaidas dėl trūkumų šalinimo.

10.3. Garantinių įsipareigojimų terminas yra dveji metai, jeigu Sutarties specialiosiose sąlygose nenumatyta kitaip. Garantinis terminas visoms pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Prekių gavėjui dienos.

10.4. Jei Prekių gamintojas nebegamina pasiūlyme nurodyto modelio Prekių ir Tiekėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Tiekėjas gali pristatyti Pirkėjui to paties gamintojo kito modelio prekę nei nurodyta pasiūlyme, atitinkančią techninės specifikacijos reikalavimus. Jei gamintojas nebegamina pasiūlyme nurodytų ir techninę specifikaciją atitinkančių Prekių ir Tiekėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Tiekėjas gali pristatyti Pirkėjui kito gamintojo prekę nei nurodyta pasiūlyme, atitinkančią techninės specifikacijos reikalavimus. Jeigu pirkimo procedūrų metu Tiekėjas buvo pateikęs Prekių pavyzdžius, tokiu atveju, Prekės turi būti ne prastesnės kokybės nei pavyzdžiai. Šios Prekės turi būti pristatytos už ne didesnę nei pasiūlyme nurodytą kainą. Norėdamas pasinaudoti šiuo Sutarties punktu, Tiekėjas turi raštu kreiptis į Prekių gavėją ir gauti jo rašytinį sutikimą.

**11. Prekių perdavimas, nuosavybės teisės perėjimas, Prekių pakuotė**

11.1. Tiekėjas pristato Prekes Sutarties specialiosiose sąlygose nustatyta tvarka ir terminais. Pristatymo terminas pradedamas skaičiuoti nuo Sutarties įsigaliojimo dienos. Iki perdavimo - priėmimo akto pasirašymo visa atsakomybė dėl Prekių atsitiktinio žuvimo ar sugadinimo tenka Tiekėjui, jeigu Sutarties specialiosiose sąlygose nenustatyta kitaip.

11.2. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant.

11.3. Nuosavybės teisė į Prekes Pirkėjui pereina nuo Prekių perdavimo-priėmimo akto pasirašymo ir apmokėjimo už Prekes dienos. Pirkėjas pasirašo Prekių perdavimo-priėmimo aktą, jei visos Prekės atitinka Sutartyje nustatytus reikalavimus, yra tinkamai pristatytos bei įvykdyti kiti Sutartyje nustatyti Tiekėjo įsipareigojimai.

**12. Šalių atsakomybė ir sutarties įvykdymo užtikrinimas**

12.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

12.2. Delspinigių dydis ir jų mokėjimo sąlygos nustatytos Sutarties bendrųjų sąlygų 12.4 ir 12.5 papunkčiuose.

12.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

12.4. Pirkėjui vėluojant sumokėti už Prekes šios Sutarties bendrųjų sąlygų 5.3 papunktyje nustatyta tvarka, Pirkėjas moka 0,02 proc. dydžio delspinigius nuo nesumokėtos sumos už kiekvieną uždelstą dieną. Delspinigiai pradedami skaičiuoti kitą dieną, pasibaigus Sutarties bendrųjų sąlygų 5.3 papunktyje nustatytam terminui, ir baigiami skaičiuoti įvykdžius atitinkamus mokėjimo įsipareigojimus.

12.5. Tiekėjui vėluojant įvykdyti savo įsipareigojimus pagal Sutarties specialiųjų sąlygų 2.2 papunktį, Tiekėjas moka 0,02 proc. dydžio delspinigius už kiekvieną pavėluotą dieną nuo Sutarties vertės. Delspinigiai pradedami skaičiuoti kitą dieną nuo Sutarties specialiųjų sąlygų 2.2 papunktyje, nurodyto termino pabaigos ir baigiami skaičiuoti Prekės pristatymo dieną. Tiekėjui nesilaikant Sutarties priede Nr. 1 „Techninė specifikacija“ Prekėms nustatytų aplinkos apsaugos kriterijų, t. y. pristačius Prekes, kurios neatitinka nustatytų aplinkos apsaugos kriterijų, Tiekėjui už kiekvieną atvejį taikoma 100 (šimto) eurų bauda, o Prekės nepriimamos. Jeigu Tiekėjas 2 (du) kartus pristato Prekes, neatitinkančias aplinkos apsaugos kriterijų, ir jam už kiekvieną atvejį yra pritaikyta bauda, tai laikoma esminiu Sutarties pažeidimu, dėl kurio Pirkėjas įgyja teisę vienašališkai nutraukti Sutartį Sutarties bendrųjų sąlygų 20.2.3 papunkčio nuostatų pagrindu.

12.6. Jeigu Tiekėjui pagal šią Sutartį yra paskaičiuoti delspinigiai ir Tiekėjas per 14 dienų nuo reikalavimo gavimo dienos jų nesumoka, Pirkėjas turi delspinigius atskaityti iš Sutarties kainos.

12.7. Jeigu Pirkėjui pagal šią Sutartį yra paskaičiuoti delspinigiai ir Pirkėjas per 14 dienų nuo reikalavimo gavimo dienos jų nesumoka, Tiekėjas turi delspinigius priskaityti prie Sutarties kainos.

12.8. Sutarties Šalys sutarė, kad visi mokėjimai pagal šią Sutartį užskaitomi tokia tvarka:

1) delspinigiai; 2) mokėjimai už Prekes.

12.9. Delspinigių pagal šios Sutarties numatytas sankcijas sumokėjimas neatleidžia Šalių nuo Sutarties įsipareigojimų ir garantijos vykdymo arba Sutarties pažeidimų pašalinimo.

**13. Nenugalimos jėgos aplinkybės** (force majeure)

13.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

13.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

13.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**14. Šalių pareiškimai ir garantijos**

14.1. Kiekviena iš Šalių pareiškia ir garantuoja kitai Šaliai, kad:

14.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

14.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;

14.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

14.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

**15. Konfidencialumo įsipareigojimai**

15.1. Šalys sutinka laikyti šios Sutarties dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Prekių tiekimo terminus.

**16. Sutarties galiojimas**

16.1. Sutarties galiojimo terminas nustatytas Sutarties specialiosiose sąlygose.

16.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

16.3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**17. Sutarties pakeitimai**

17.1. Sutarties sąlygos Sutarties galiojimo laikotarpiu gali būti keičiamos tik Sutartyje ir Viešųjų pirkimų įstatymo 89 straipsnyje nurodytais atvejais. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių papildomu susitarimu, kuris yra neatskiriama Sutarties dalis.

**18. Sutarties pažeidimas**

18.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

18.2. Vienai Sutarties Šaliai pažeidus Sutartį, nukentėjusioji Šalis turi teisę:

18.2.1. reikalauti kitos Šalies vykdyti sutartinius įsipareigojimus;

18.2.2. reikalauti atlyginti nuostolius;

18.2.3. reikalauti sumokėti Sutarties bendrosiose sąlygose nustatytus delspinigius;

18.2.4. pasinaudoti Sutarties įvykdymą užtikrinančiu dokumentu (jeigu Sutarties bendrosiose sąlygose numatyta);

18.2.5. nutraukti Sutartį;

18.2.6. taikyti kitus Lietuvos Respublikos teisės aktų nustatytus teisių gynimo būdus.

**19. Sutarties vykdymo sustabdymas**

19.1. Esant svarbioms aplinkybėms, nepriklausančioms nuo Tiekėjo/Pirkėjo valios, dėl kurių Tiekėjas/Pirkėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms: galiojančių teisės aktų pasikeitimas, turinčių įtakos šios sutarties vykdymui, kitos aplinkybės, kurios objektyviai nebuvo žinomos ir prognozuojamos pirkimo vykdymo metu ir su kuriomis susidurtų bet kuris kitas rūpestingas Pirkėjas/Tiekėjas, Pirkėjas turi teisę reikalauti atidėti Prekių pristatymą sutartu laiku ir/arba į pristatymo vietą ir sustabdyti Sutarties vykdymą ne ilgesniam kaip iki 90 (devyniasdešimt) dienų terminui, pasirašant papildomą susitarimą.

19.2. Tiekėjas saugo Prekes visą jų pristatymo atidėjimo laikotarpį. Jeigu Prekės pristatytos į pristatymo vietą, tačiau atidėtas jų įdiegimas, Pirkėjas privalo imtis visų priemonių Prekėms apsaugoti.

19.3. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir jeigu Sutarties vykdymas buvo sustabdytas ilgiau nei 90 (devyniasdešimt) dienų – į kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui jų sustabdymo metu.

19.4. Jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.

**20. Sutarties nutraukimas**

20.1. Sutartis gali būti nutraukta:

20.1.1. abiejų Šalių rašytiniu susitarimu;

20.1.2. vienos iš Šalių iniciatyva, jeigu Sutarties 13 skyriuje „Nenugalimos jėgos aplinkybės (force majeure)“ nustatytos aplinkybės tęsiasi ilgiau kaip 4 (keturis) mėnesius nuo pranešimo apie jas gavimo dienos.

20.2. Pirkėjas turi teisę vienašališkai nutraukti Sutartį, jeigu:

20.2.1. paaiškėjo, kad Tiekėjas turėjo būti pašalintas iš pirkimo procedūros pagal VPĮ 46 straipsnio 1 dalį ir (ar) VPĮ 46 straipsnio 21 dalį ir (ar) dėl kitų pirkimo sąlygose nustatytų pašalinimo pagrindų;

20.2.2. Tiekėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

20.2.3. Tiekėjas iš esmės pažeidė sutartį;

20.2.4. Tiekėjas vėluoja pristatyti Prekes ilgiau kaip 30 (trisdešimt) kalendorinių dienų;

20.2.5. Sutarties įvykdymą užtikrinantį dokumentą išdavęs subjektas (garantas, laiduotojas) negali įvykdyti savo įsipareigojimų ir Tiekėjas, Prekių gavėjui raštu pareikalavus, per 10 (dešimt) dienų nepateikė naujo Sutarties įvykdymą užtikrinančio dokumento tokiomis pačiomis sąlygomis kaip ir ankstesnysis, jeigu Sutarties 12 skyriuje „Šalių atsakomybė ir sutarties įvykdymo užtikrinimas“ numatyta Sutarties vykdymą užtikrinti šiame punkte minimu dokumentu;

20.2.6. paaiškėja kitos aplinkybės, dėl kurių Tiekėjas negalės tinkamai vykdyti Sutarties ir (ar) pristatyti Prekių ir Tiekėjas negali pateikti pagrįstų įrodymų, kad Sutartį įvykdys tinkamai;

20.2.7. kitos Lietuvos Respublikos viešųjų pirkimų įstatymo 90 straipsnyje nurodytos aplinkybės.

20.3. Tiekėjas, gavęs pranešimą iš Prekių gavėjo dėl Sutarties nutraukimo pagal bet kurią iš 20.2 papunktyje numatytų sąlygų, turi teisę pateikti Prekių gavėjui rašytinius paaiškinimus per 5 (penkias) darbo dienas nuo pranešimo iš Prekių gavėjo gavimo dienos.

20.4. Pirkėjas, nesant Tiekėjo kaltės, turi teisę vienašališkai nutraukti Sutartį įspėjęs apie tai Tiekėją ne vėliau kaip prieš 30 (trisdešimt) kalendorinių dienų, nepaisydamas to, kad Tiekėjas jau pradėjo ją vykdyti. Šiuo atveju Pirkėjas privalo sumokėti Tiekėjui už iki Sutarties nutraukimo pristatytas Prekes, ir Tiekėjas neturi teisės gauti jokių kitokių kompensacijų.

20.5. Tiekėjas, nesikreipdamas į teismą, gali vienašališkai nutraukti Sutartį jeigu:

20.5.1. Prekių gavėjas ne dėl Tiekėjo kaltės arba Sutarties 13 skyriuje „Nenugalimos jėgos aplinkybės (force majeure)“ numatytų aplinkybių vėluoja atlikti mokėjimą daugiau kaip 30 (trisdešimt) kalendorinių dienų ir jeigu Tiekėjas apie vėlavimą prieš tai raštu pranešė Prekių gavėjui;

20.5.2. Pirkėjas/Prekių gavėjas sustabdė Prekių pristatymo terminus dėl to, kad negali priimti Prekių ir Prekių pristatymo termino sustabdymas trunka ilgiau, nei buvo sustabdyta Sutartis.

**21. Ginčų nagrinėjimo tvarka**

21.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

21.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**22. Baigiamosios nuostatos**

22.1. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

22.2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

22.3. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą.

22.4. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**Pirkėjo vardu Tiekėjo vardu**

Administracijos direktorius Direktorius

Paulius Čyvas Timur Baliasnyj

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

 (parašas)(parašas)

Priedas Nr. 1

2025 m. balandžio 7 d.

Sutarties Nr. S8-11

**VAIKŲ ŽAIDIMO AIKŠTELĖ PRIE UTENOS TVENKINIO (SU ĮRENGIMU) (TECHNINĖ UŽDUOTIS)**

1. Prekių pavadinimas: „Vaikų žaidimo aikštelė prie Utenos tvenkinio (su įrengimu)“.
2. Pirkėjas: Utenos rajono savivaldybės administracijos Utenos miesto seniūnija, Utenio a. 4, LT- 28503, Utena.
3. Pirkimo tikslas – Vaikų žaidimų aikštelės įrengimas Utenos mieste, prie Utenos tvenkinio.
4. Prekių charakteristikos:

|  |  |  |
| --- | --- | --- |
| Pavadinimas  | Preliminarūs matmenys ir techniniai duomenys | Kiekis |
| Vaikų žaidimo aikštelės įrenginys | * Įrenginys turi būti skirtas nuo 3 iki 14 metų.
* Įrenginio matmenys ne daugiau 7000 mm x 4200 mm x 3300 mm (Ilgis x Plotis x Aukštis).
* Metalas turi būti dažytas milteliniu būdu.
* Konstrukcija turi būti iš nerūdijančio plieno, klijuotos dažytos medienos, vandeniui atsparios faneros.
* Turi būti įrengiama su smėlio danga, paklojant geotekstilę. Danga po aikštele turi būti ne mažiau 30 cm storio.
* Garantija ne mažiau 2 metų.
* Aikštelė turi atitikti LST EN 1176-1:2018, LST EN 1176-2:2018 ir LST EN 1176-3:2018 reikalavimus.
 | 1 |

1. Vadovaujantis 2011 m. birželio 28 d. Lietuvos Respublikos aplinkos ministro įsakymo „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo“ Nr. D1-508 (2022 m. gruodžio 13 d. įsakymo Nr. D1-401 redakcija) 4.4.4 papunkčiu, perkančioji organizacija savarankiškai  nustato aplinkos apsaugos kriterijų pagal 4.4.4.4 papunktyje nustatytą aplinkosauginį principą: prekės turi būti tvirtos, ilgaamžės, funkcionalios, jų sudedamosios dalys tinkamos naudoti daug kartų ir (ar) lengvai pataisomos, pakeičiamos. Prekių garantijos laikotarpis - tiekėjas turi garantuoti ne mažiau kaip 24 mėnesių garantinį laikotarpį įrenginiams.
2. Pilnas aikštelės pridavimas A tipo kontrolės įstaigai turi būti įvykdytas, parengta informacinė lentelė (žymena) su būtinąja informacija ir pateikta kartu su perdavimo aktu.

Įrengimo vieta: Vestuvių g. 13, Utena. Tikslesnę vietą suderinti su Utenos miesto seniūnija.

Utenos miesto seniūnė Edita Urbonienė

PRIDEDAMA:

1. Vaikų žaidimo aikštelės schema, 1 lapas (Techninės specifikacijos Priedas Nr. 1).

Techninės specifikacijos

priedas Nr. 1



Priedas Nr. 2

2025 m. balandžio 7d.

Sutarties Nr. S8-11

|  |  |
| --- | --- |
| **Pirkėjas:** |  |
| **Tiekėjas:** |  |
| **Objektas:** |  |

**Sutartis:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir Nr.)

**PREKIŲ PERDAVIMO - PRIĖMIMO AKTAS**

**prie sąskaitos faktūros \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (data ir Nr.)

|  |  |  |  |  |
| --- | --- | --- | --- | --- |
|  |  | m  |  | d. |

(dokumento išrašymo data)

|  |  |  |
| --- | --- | --- |
| Prekės pavadinimas | Kiekis  | Kaina, Eur  |
| 1. |  |  |  |
|  | **Suma:** |  |
|  | **PVM 21%** |  |
|  | **Iš viso:** |  |

Suma žodžiais:

Perdavė

(Pareigų pavadinimas) (Parašas) (Vardas ir pavardė)

Priėmė

(Pareigų pavadinimas) (Parašas) (Vardas ir pavardė)